b'\n_START_ARTICLE_\nJoseph Stalin\n_START_SECTION_\nUnang bahagi ng b\xc3\xbahay\n_START_PARAGRAPH_\nSi Stalin ay ipinanganak na Ioseb Besarionis dze Jughashvili (\xe1\x83\x98\xe1\x83\x9d\xe1\x83\xa1\xe1\x83\x94\xe1\x83\x91 \xe1\x83\x91\xe1\x83\x94\xe1\x83\xa1\xe1\x83\x90\xe1\x83\xa0\xe1\x83\x98\xe1\x83\x9d\xe1\x83\x9c\xe1\x83\x98\xe1\x83\xa1 \xe1\x83\xab\xe1\x83\x94 \xe1\x83\xaf\xe1\x83\xa3\xe1\x83\xa6\xe1\x83\x90\xe1\x83\xa8\xe1\x83\x95\xe1\x83\x98\xe1\x83\x9a\xe1\x83\x98). Ipinanganak siyang etnikong Georgian. Dati ang Georgia ay kab\xc3\xadlang pa sa Imperyong Ruso. Ang bersiyon ng kaniyang pangalan sa Ruso ay Iosif Vissarionovich Dzhugashvili (\xd0\x98\xd0\xbe\xcc\x81\xd1\x81\xd0\xb8\xd1\x84 \xd0\x92\xd0\xb8\xd1\x81\xd1\x81\xd0\xb0\xd1\x80\xd0\xb8\xd0\xbe\xcc\x81\xd0\xbd\xd0\xbe\xd0\xb2\xd0\xb8\xd1\x87 \xd0\x94\xd0\xb6\xd1\x83\xd0\xb3\xd0\xb0\xd1\x88\xd0\xb2\xd0\xb8\xcc\x81\xd0\xbb\xd0\xb8)._NEWLINE_Ipinanganak si Ioseb noong Disyembre 188, 1878 sa bayan ng  Gori sa Tiflis Governorate ng Imperyong Ruso (na ngayon ay Georgia). Ang kaniyang ama ay si Besarion Jughashvili, isang sapatero, habang ang kaniyang ina ay si Ketevan Geladze, isang kasambahay. Noong bata pa, nagkaroon si Ioseb ng maraming suliraning pangkalusugan. Pinanganak siyang may dalawang adjoined na daliri sa para sa kaniyang kaliwang paa, at ang kaniyang mukha ay permanenteng nasugatan ng smallpox sa edad na pit\xc3\xb3. Sa edad na labindalawa, na-injure niya ang kaniyang kaliwang braso sa isang aksidente na kinasangkutan ng isang horse-drawn carriage, kay\xc3\xa2 naging mas maikli ito at mas matigas kaysa ang kabil\xc3\xa1ng braso niya.\n_START_SECTION_\nKamatayan at legasiya\n_START_PARAGRAPH_\nAng kalusugan ni Stalin ay unti-unting nadeteryorado patungo sa katapusan ng Ikalawang Digmaang Pandaigdig. Nagdusa siya sa atherosclerosis dahil sa matinding paninigarilyo, isang mild stroke noong panahon ng Victory Parade, at isang matinding atake sa puso naman noong Oktubre 1945.'